Jy kan dalk gou WhatsApp-boodskappe uitvee, wysigArgieffoto (Foto: arivera, Pixabay) WhatsApp-gebruikers sal dalk binnekort boodskappe wat aan iemand anders gestuur is, kan wysig of verwyder. Dié opsie is in WhatsApp se iPhone Beta-weergawe beskikbaar, aldus @WABetaInfo. Dié gebruiker volg beta-weergawes van die app en verklap geheime op Twitter daaroor. Die opsie sal egter outomaties gedeaktiveer wees, so jy sal dit in jou app-verstellings moet aanskakel om dit te kan gebruik. Gebruikers kan die boodskap wysig (indien jy dalk later ŉ spelfout opmerk) of ŉ boodskap uitvee – waarskynlik solank die ontvanger nog nie die boodskap gesien het nie. Indien ŉ boodskap tans op WhatsApp uitgevee word, is dit slegs op die sender se toestel uitgevee. Die boodskap wys steeds op die ontvanger se toestel. Dit is nog nie duidelik wanneer die opsie vir Android beta-gebruikers beskikbaar sal wees nie. WhatsApp is starting to work on editing messages (DISABLED BY DEFAULT) #whatsappbeta pic.twitter.com/ianEFnkbG6 — WABetaInfo (@WABetaInfo) December 15, 2016